ຈີນ ຊອກຫາ 8 ຄົນ ທີ່ສົງໄສ ພົວພັນ ກັບເຫດການ ຢູ່ ຈະຕຸລັດ Tiananmen (ວີດີໂອ/ສະໄລດ໌)
ຕຳຫຼວດຈີນ ກຳລັງຊອກຫາ ພວກຜູ້ຕ້ອງຫາ 8 ຄົນ ທີມີສ່ວນພົວພັນ ກັບເຫດການທີ່ເກີດຂຶ້ນ ຢູ່ຈະຕຸລັດ Tiananmen.
ຕຳຫຼວດກຳລັງຊອກຫາໂຕພວກຜູ້ຕ້ອງຫາ 8 ຄົນ ທີ່ມີສ່ວນພົວ ພັນກັບອຸບັດເຫດລົດຕຳ ທີ່ໄດ້ເຮັດໃຫ້ປະຊາຊົນເສຍຊີວິດໄປ 5 ຄົນໃນສັບປະດານີ້ໃນບໍລິເວນຈະຕຸລັດTiananmen ທີ່ເປັນ ສັນຍະລັກຂອງກຸງປັກກິງ ພວກພະນັກງານໃນໂຮງແຮມຫຼາຍແຫ່ງ ໃນກຸງປັກກິງ ກ່າວໃນ ວັນພຸດມື້ນີ້ວ່າ ພວກຕຳຫຼວດໄດ້ເຕືອນພວກເຂົາເຈົ້າໃຫ້ພາກັນ ລະມັດລະວັງ ພວກຜູ້ຊາຍ 8 ຄົນນີ້ ທີ່ປາກົດວ່າ ພາກັນມາຈາກ ຂົງເຂດຊິນຈຽງທີ່ປະສົບກັບບັນຫາໃນພາກຕາເວັນຕົກສຽງເໜືອ ຂອງຈີນ ພວກພະນັກງານໂຮງແຮມກ່າວວ່າ ພວກຜູ້ຊາຍ 7 ຄົນ ມີຊື່ທີ່ທຳມະດາແລ້ວ ມັກໃຊ້ກັນໃນໝູ່ ຊົນເຜົ່າ Uighurs ຊຶ່ງສ່ວນຫຼາຍເປັນຄົນກຸ່ມນ້ອຍທີ່ນັບຖືສາສະໜາອິສລາມ ທີ່ພາກັນໄດ້ຈົ່ມ ທຸກມາເປັນເວລາດົນນານວ່າ ມີການກໍ່ກວນຫຼືກັ່ນແກ້ງທາງສາສະໜານັ້ນ ພວກພະນັກງານ ເຫຼົ່ານີ້ເວົ້າຕື່ມວ່າ ຊື່ຜູ້ຕ້ອງຫາອີກຄົນນຶ່ງນັ້ນມີຊື່ແບບຊາວ Han ຊຶ່ງເປັນຊົນກຸ່ມໃຫຍ່ຂອງຈີນ ນັ້ນ ລາຍລະອຽດຕ່າງໆຂອງອຸບັດເຫດລົດຕຳ ບໍ່ຄ່ອຍມີການພິມເຜີຍແຜ່ໃນສື່ມວນຊົນຈີນ ແຕ່ສື່ ມວນຊົນຕ່າງປະເທດ ໄດ້ລາຍງານໃຫ້ຊາບວ່າ ບັນດາເຈົ້າໜ້າທີ່ຈີນ ເຊື່ອວ່າ ອຸບັດເຫດດັ່ງ ກ່າວ ເປັນການໂຈມຕີແບບສະລະຊີບ ໂດຍປະຊາຊົນຈາກເຂດຊິນຈຽງ 2 ມື້ຕໍ່ມາ ການຮັກສາຄວາມປອດໄພ ຍັງດຳເນີນໄປຢ່າງເຂັ້ມງວດ ຢູ່ໃນນະຄອນຫຼວງຂອງ ຈີນ ເຖິງຢ່າງໃດກໍດີ ຈະຕຸລັດ Tiananmen ໄດ້ເປີດໃຫ້ຜູ້ຄົນເຂົ້າໄປທ່ຽວຊົມໄດ້ແລ້ວແຕ່ ຕຳຫຼວດປາກົດວ່າໄດ້ທຳການກວດກາປ້າຍລົດເພີ່ມຂຶ້ນທັງຢູ່ໃນແລະໃນບໍລິເວນອ້ອມແອ້ມ ກຸງປັກກິງໃນການຕອບຮັບຕໍ່ເຫດການລົດຕຳດັ່ງກ່າວ